

**Эпизотиялық сипаттағы қызметтер бойынша біржолғы талондардың құнын белгілеу туралы**

***Күшін жойған***

Қарағанды облысы Нұра аудандық мәслихатының 32 сессиясының 2010 жылғы 22 желтоқсандағы N 313 шешімі. Қарағанды облысы Нұра ауданы Әділет басқармасында 2011 жылғы 13 қаңтарда N 8-14-140 тіркелді. Күші жойылды - Қарағанды облысы Нұра аудандық мәслихатының 2 сессиясының 2012 жылғы 16 ақпандағы N 18 шешімімен

      Ескерту. Күші жойылды - Қарағанды облысы Нұра аудандық мәслихатының 2 сессиясының 2012.02.16 N 18 (алғаш рет ресми жарияланған күнінен бастап он күнтізбелік күн өткен соң қолданысқа енгізіледі) шешімімен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6 бабына, 2008 жылғы 10 желтоқсандағы "Салық және бюджетке төленетін басқа да міндетті төлемдер туралы" Қазақстан Республикасының кодексін (Салық кодексі) қолданысқа енгізу туралы" Қазақстан Республикасының Заңының 36 бабы 6 тармағына сәйкес аудандық мәслихаты **ШЕШІМ ЕТТІ**:  
      1. Салық органның жүргізген орташа күндік хронометраждық бақылаулар және талдаулар негізінде, эпизотиялық сипаттағы, түрі, жағдайларын жүзеге асыру кәсіпкерлік қызметтің 4 түрі бойынша біржолғы талондардың құны 1, 2, 3 қосымшаларға сәйкес белгіленсін.  
      2. Осы шешімнің орындалуын бақылау аудандық мәслихаттың бюджет, қаржы, өнеркәсіп, құрылыс, жолаушылар көлігі, тұрғын үй-коммуналдық шаруашылығы, аграрлық мәселелері және экология жөніндегі тұрақты комиссиясы (Г. Прокоп) жүктелсін.  
      3. "Эпизотиялық сипаттағы қызметтер бойынша біржолғы талондардың құның белгілеу туралы" Нұра аудандық мәслихатының 2009 жылғы 22 желтоқсандағы 22 сессиясының N 236 шешімінің (нормативтік құқықтық актілердің мемлекеттік тіркеу Тізіміне 2010 жылы 18 қаңтарда N 8-14-112 болып тіркелген, "Нұра" газетінің 2010 жылы 23 қаңтарда N 4 (5140) санында жарияланған) күші жойылған деп танылсын.  
      4. Осы шешім алғаш рет ресми жарияланған күнінен бастап он күнтізбелік күн өткен соң қолданысқа енгізіледі.

*Сессия төрағасы                            С. Кұрманов*

*Аудандық мәслихаттың хатшысы               Е. Тұранов*

2010 жылғы 22 желтоқсандағы  
32 сессиясының  
Нұра аудандық мәслихатының  
N 313 шешіміне  
1 қосымша

|  |  |  |
| --- | --- | --- |
| N | Эпизотиялық сипаттағы кәсіпкерліктің түрлері | Біржолғы талондардың құны (айлық есеп көрсеткішіне % бойынша) бір күн үшін |
| 1. | Өткізу (стационарлық орындарда өткізуден басқа): |  |
|  | 1.1. Газеттер мен журналдарды | 7 |
|  | 1.2. Тұқымдар және басқадай отырғызылатын дәнектерді (бұталар, көшеттер) | 10 |
|  | 1.3. Бақша дақылдарын | 13 |
|  | 1.4. Саяжай мен үй маңында өсірілген гүлдерді | 10 |
|  | 1.5. Қосалқы шаруашылықта, бау-бақшада, саябақта өсірілетін азық-түлікті өткізу | 4 |
| 2. | Жеке тракторлар иелерінің жер участкелерін жырту қызметтері | 24 |

2010 жылғы 22 желтоқсандағы  
32 сессиясының  
Нұра аудандық мәслихатының  
N 313 шешіміне  
2 қосымша

|  |  |  |  |  |
| --- | --- | --- | --- | --- |
| Базардың аты | Мамандандырылуы | Сауда орынының түрі | Сауда орнының көлемі | Жинақ мөлшері айлық есеп көрсеткіші % бойынша бір күн үшін |
| Нұра ауданының базары | Азық-түлік | Сөре | 3 | 2 |
| Етке арнайы | 3 | 2 |
| Сүт | 2 | 2 |
| Өндірістік | Сөре | 2,8 | 2 |
| Қолдан | 1,5 | 2 |

2010 жылғы 22 желтоқсандағы  
32 сессиясының  
Нұра аудандық мәслихатының  
N 313 шешіміне  
3 қосымша

|  |  |  |  |
| --- | --- | --- | --- |
| N | Объектінің түрі | Жинақ мөлшері айлық есеп көрсеткіші (%) бойынша бір басқа | Сомасы (теңге)  Бір күн үшін |
| 1. | Жылқы | 0,05 | 0,6 |
| 2. | Қара мал | 0,03 | 0,4 |
| 3. | Қой | 0,015 | 0,19 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК